
Z A P I S N I K

26. sjednice Vijeća Mjesnog odbora Žitnjak, 
održane 14. srpnja 2023., u prostorijama mjesne samouprave MO Žitnjak, s početkom u 18.00 sati

NAZOČNI ČLANOVI VIJEĆA
1. Mario Kovačić
2. Slavica Marinković
3. Marko Lijović
4. Sanja Šutej
5. Ivan Bedek


Sjednici predsjedava Mario Kovačić, predsjednik Vijeća.

Zapisnik vodi: Mario Kovačić, predsjednik Vijeća.

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 26. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Mario Kovačić, otvara raspravu o zapisniku s 25. sjednice Vijeća Mjesnog odbora Žitnjak. 
S obzirom da nema primjedbi, zapisnik se jednoglasno verificira. 
Bez rasprave, Vijeće jednoglasno donosi 

D N E V N I     R  E D

1. Godišnji izvještaj o izvršenju Financijskog plana Mjesnog odbora Žitnjak.
1. Aktualna komunalna problematika. 
1. Razno: izvješća, pitanja i  prijedlozi.


Ad 1.) Godišnji izvještaj o izvršenju Financijskog plana Mjesnog odbora Žitnjak.

	Predsjednik Vijeća, Mario Kovačić napominje da su dobili službeni dokument gdje trebaju donijeti Godišnji izvještaj o izvršenju Financijskog plana za 2022.
Otvara raspravu.
Nakon rasprave Vijeće jednoglasno donosi 


GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora Žitnjak za 2022.


Članak 1. 
Godišnji izvještaj o izvršenju Financijskog plana Mjesnog odbora Žitnjak za 2022. sadrži:

	Broj ek. klasifik.
	
OSNOVNA I POTANJA NAMJENA
	
Plan za 2022.
(kn)
	Ostvareno prihoda za 2022.
(kn)
	Ostvareno rashoda za 2022.
(kn)
	Indeks (5/3*100)

	1
	2
	3
	4
	5
	6

	 
	RASHODI
	553.200,00
	553.200,00
	548.372,36
	99,13

	3
	RASHODI POSLOVANJA
	553.200,00
	553.200,00
	548.372,36
	99,13

	32
	Materijalni rashodi
	553.200,00
	553.200,00
	548.372,36
	99,13

	323
	Rashodi za usluge
	477.000,00
	477.000,00
	475.721,73
	99,73

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	477.000,00
	477.000,00
	475.721,73
	99,73

	 
	ODRŽAVANJE JAVNIH POVRŠINA
	87.000,00
	87.000,00
	87.000,00
	100,00

	 
	ODRŽAVANJE NERAZVRSTANIH CESTA
	390.000,00
	390.000,00
	388.721,73
	99,67

	329
	Ostali nespomenuti rashodi poslovanja
	76.200,00
	76.200,00
	72.650,64
	95,34

	3291
	Naknade za rad predstavničkih i izvršnih tijela, povjerenstava i slično
	72.000,00
	72.000,00
	71.986,68
	99,98

	3299
	Ostali nespomenuti rashodi poslovanja
	4.200,00
	4.200,00
	663,96
	15,81



Članak 2.
Ovaj će Godišnji izvještaj o izvršenju biti objavljen na oglasnoj ploči Mjesnog odbora Žitnjak.



Ad 2.) Aktualna komunalna problematika.

Predsjednik Vijeća, Mario Kovačić napominje da nam je pristigao dopis i peticija od građana iz ulice Žitnjak Martinci. Ukazuju na povećan broj prometnih nesreća koje se u zadnje vrijeme dešavaju u istoimenoj ulici. Građani traže da se postave uspornici prometa kod kbr. 16 i 24. 
Predsjednik Vijeća otvara raspravu. 
Nakon rasprave u kojoj sudjeluju svi vijećnici vijeće jednoglasno donosi sljedeći

Z a k l j u č a k
o postavljanju uspornika prometa u ulici Žitnjak Martinci 

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak:

· postavljanja uspornika prometa u ulici Žitnjak Martinci kod kbr. 16 i 24.
· izvadak iz geoportala i peticija građana u prilogu.
· ovaj zaključak dostavlja se Vijeću Gradske četvrti na daljnje postupanje.



Predsjednik Vijeća, Mario Kovačić napominje da nam je pristigao dopis i peticija građana ulice Žitnjak Bogdani a vezano za izgradnju sportskog igrališta i vježbališta za odrasle. Ukazuje da su građani protiv izgradnje istog, a razlog koji navode je bojazan od buke koja bi se mogla pojaviti izgradnjom novog sportskog igrališta i vježbališta.
Otvara raspravu u kojoj sudjeluju svi vijećnici koji su za to da se igralište i vježbalište nastavi dalje raditi po projektu koji je napravljen ove godine a koje se traži već devet godina. Predsjednik ukazuju na potrebu dječjih igrališta na području MO Žitnjak, te da se ne može negdje drugdje napraviti jer nema praznog zemljišta koje je u vlasništvu Grada Zagreba. Vijeće Mjesnog odbora odlučilo je nastaviti dalje s projektom i stavlja ga u prioritete za 2024. godinu.


Z a k l j u č a k  
o dogradnji sportskog igrališta i vježbališta u ulici Žitnjak Bogdani

1. Vijeće Mjesnog odbora Žitnjak ostaje pri svom stavu da je izgradnja igrališta i vježbališta u ulici Žitnjak Bogdani prioritetna potreba ovog Mjesnog odbora te je izgradnja istih uvrstilo u prioritete komunalnih aktivnosti za donošenje Plana komunalnih aktivnosti Gradske četvrti Peščenica-Žitnjak u 2024.
2. Slijedom navedenog građani – potpisnici će biti obaviješteni o negativnom mišljenju Vijeća Mjesnog odbora na njihovu peticiju kojom se protive izgradnji.


Vijećnici Mjesnog odbora Žitnjak raspravljaju o postavi nadzornih kamera za brzu vožnju u ulici III. Struge. Mišljenja su da je promet dosta pojačan zbog poveznice s Domovinskim mostom. Sav promet sa Slavonske avenije ide kroz III. Struge i ulicu Žitnjak pa na Domovinski most te se dosta brzo vozi, osobito veliki kamioni koji nebi ni trebali voziti kroz ulicu jer je jasno postavljen znak tonaže za velika vozila. 
Nakon kratke rasprave vijećnici jednoglasno donose sljedeći

Z a k l j u č a k  
o postavljanju nadzornih kamera u ulici III. Struge

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži :

· postavljanje nadzornih kamera za mjerenje brzine u ulici III. Struge. 
· ovaj zaključak dostavit će se Vijeću Gradske četvrti Peščenica-Žitnjak na daljnje postupanje.


Vijećnica Slavica Marinković napominje da su građani ulice Žitnjak I. i II. odvojak prijavili legalizaciju vode ali do sada im nije realizirano. Uglavnom pola ulice plaća vodu a pola ne. Isto tako vijećnik Ivan Bedek ukazuje na legalizaciju vode u ulici Žitnjak Kovačići s odvojcima.
Nakon kratke rasprave vijećnici jednoglasno donose sljedeći 

Z a k l j u č a k
o legalizaciji vode u ulici Žitnjak I. i II. odvojak i ulici Žitnjak Kovačići s odvojcima

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži:

· legalizaciju vode u ulici Žitnjak I. odvojak, Žitnjak II. odvojak i Žitnjak Kovačići s odvojcima (pola ulice je legalizirano a pola nije odnosno pola njih ne plaća vodu)
· ovaj zaključak dostavit će se Vijeću Gradske četvrti Peščenica-Žitnjak na daljnje postupanje.
O b r a z l o ž e nj e

Prilikom popisivanja građana koji nemaju legalno priključenu vodu i postavljanja tzv. crvenkapica nisu obuhvaćena sva domaćinstva i ne dobivaju svi građani uplatnice, te se sami javljaju da ih se legalizira te da i oni plaćaju legalno vodu. 

Ad 3.) Izvješća, pitanja i prijedlozi.

Predsjednik Vijeća Mario Kovačić, izvještava nazočne vijećnike s radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima.  
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 19.30 sati.
Zapisnik sastavio:
______________
Mario Kovačić

KLASA:024-08/23-003/1472

Zagreb, 15. srpnja 2023.


Predsjednik
Vijeća Mjesnog odbora
Žitnjak
_______________________
 Mario Kovačić
